ŠILALĖS RAJONO SAVIVALDYBĖS JAUNIMO REIKALŲ TARYBOS POSĖDŽIO PROTOKOLAS

2019 m. liepos 30 d.

Nr. J1-3

Šilalė

Posėdis įvyko 2019 m. liepos 30 d. 14:00 val.

Posėdžio pirmininkas Tadas Bartkus.

Posėdžio sekretorė Lina Maslauskienė

Dalyvavo narių: Erika Gargasė, Rūta Janavičiūtė, Guoda Juškaitė, Matas Kuvikas, Simas Ražinskas, Fausta Sragauskaitė, Romualdas Titovas.

DARBOTVARKĖ:

1. Dėl Savivaldybės jaunimo reikalų tarybos (toliau – SJRT) pirmininko rinkimų.
2. Dėl SJRT pirmininko pavaduotojo rinkimų.
3. Dėl SJRT darbo reglamento patvirtinimo.
4. Dėl jaunimo dalyvavimo Šilalės miesto šventėje.
5. Dėl gautų raštų.
6. Einamieji klausimai.

1. SVARSYTA: SJRT pirmininko rinkimai.

Pranešėja Lina Maslauskienė priminė SJRT nuostatus ir supažindino su SJRT pirmininko rinkimų ir slapto balsavimo tvarka.

Išrinkta slapto balsavimo balsų skaičiavimo komisija: Guoda Juškaitė – pirmininkė, Rūta Janavičiūtė – narė, Fausta Sragauskaitė – narė. Balsų skaičiavimo komisijos pirmininkė Guoda Juškaitė išdalino balsavimo biuletenius SJRT nariams. Pasibaigus balsų skaičiavimui pasirašytas ir paskelbtas Šilalės rajono savivaldybės jaunimo reikalų tarybos pirmininko rinkimų balsų skaičiavimo komisijos protokolas, pridedamas.

NUTARTA: SJRT pirmininku išrinktas Tadas Bartkus.

2. SVARSYTA: SJRT pirmininko pavaduotojo rinkimai.

Pranešėja Lina Maslauskienė priminė SJRT nuostatus ir supažindino su SJRT pirmininko pavaduotojo rinkimų ir slapto balsavimo tvarka.

Išrinkta slapto balsavimo balsų skaičiavimo komisija: Guoda Juškaitė – pirmininkė, Rūta Janavičiūtė – narė, Fausta Sragauskaitė – narė. Balsų skaičiavimo komisijos pirmininkė Guoda Juškaitė išdalino balsavimo biuletenius SJRT nariams. Pasibaigus balsų skaičiavimui pasirašytas ir paskelbtas Šilalės rajono savivaldybės jaunimo reikalų tarybos pirmininko pavaduotojo rinkimų balsų skaičiavimo komisijos protokolas, pridedamas.

NUTARTA: SJRT pirmininko pavaduotoja išrinkta Guoda Juškaitė.

3. SVARSYTA: SJRT darbo reglamento patvirtinimas.

Pirmininkas Tadas Bartkus supažindino su siūlomu patvirtinti SJRT darbo reglamentu.

Lina Maslauskienė siūlė keisti 17 punktą ir jį išdėstyti taip: „17. Posėdžio protokolo projektas parengiamas ne vėliau kaip per 5 darbo dienas nuo posėdžio dienos ir pateikiamas posėdyje dalyvavusiems Jaunimo reikalų tarybos nariams derinti. Jeigu Jaunimo reikalų tarybos nariai, gavę protokolo projektą per 2 darbo dienas, pateikia pastabų dėl protokolo projekto, protokolo projektas pataisomas pagal Jaunimo reikalų tarybos narių pastabas ir teikiamas pasirašyti. Jeigu Jaunimo reikalų tarybos nariai pastabų dėl protokolo projekto per 2 (dvi) darbo dienas nepateikia, laikoma, kad pastabų dėl protokolo projekto Jaunimo reikalų tarybos nariai neturi, protokolo projektas teikiamas pasirašyti Jaunimo reikalų tarybos pirmininkui.“

SJRT nariai diskutavo apie SJRT posėdžio vykdymą elektroninėmis priemonėmis.

NUTARTA: Bendru sutarimu, patvirtinti SJRT darbo reglamentą, pridedama.

4. SVARSYTA: Jaunimo dalyvavimo Šilalės miesto šventėje.

Pirmininkas Tadas Bartkus pristatė renginių jaunimui programą Šilalės miesto šventės metu, š. m. rugpjūčio 1-4 d.

Lina Maslauskienė sakė, kad visų jaunimui skirtų renginių metu vyks įvairios veiklos, įtraukiančios šventės svečius jose dalyvauti. Veiklų dalyviai galėtų būti apdovanoti simbolinėmis dovanomis.

Rūta Janavičiūtė sakė, kad dalį apdovanojimų veiklų dalyviams gali įsteigti Šilalės rajono visuomeninių jaunimo organizacijų sąjunga „Apskritasis stalas“.

Tadas Bartkus sakė, kad Savivaldybės administracija taip pat galėtų įsteigti simbolinių atminimo dovanų.

Guoda Juškaitė siūlė apdovanoti ir prie veiklų organizavimo prisidedančius savanorius, įvardindama jų didžiulį indėlį ne tik Šilalės miesto šventės, bet ir kitų renginių Šilalėje metu. Guoda Juškaitė siūlė apdovanoti aktyviausius savanorius suorganizuojant jiems turiningą išvyką su ekskursijomis ir edukacijomis.

NUTARTA: Bendru sutarimu, siūlyti Administracijos direktoriui skirti lėšų iš Šilalės rajono savivaldybės jaunimo politikos 2017–2019 metų plėtros programos:

 1. Šilalės miesto šventės jaunimo organizuojamų veiklų dalyvių apdovanojimui – 200 eurų;

 2. Šilalės rajono savanorių apdovanojimui – 130 eurų.

5. SVARSYTA: Gauti raštai.

1. Pirmininkas Tadas Bartkus supažindino su 2019 m. birželio 19 d. Šilalės rajono visuomeninių jaunimo organizacijų sąjungos „Apskritasis stalas“ raštu Nr. T15-828, pridedama.

SJRT nariai diskutavo apie jaunimo pasiūlymus.

Tadas Bartkus siūlė, surengti Šilalės rajono jaunimo apklausą dėl renginių ir susibūrimų erdvės po atviru dangumi įrengimo (numatant tokios erdvės vietą, dydį, reikiamą įrangą ir kt.).

NUTARTA: Bendru sutarimu, rengti Šilalės rajono jaunimo apklausą dėl renginių ir susibūrimų erdvės po atviru dangumi įrengimo.

2. Pirmininkas Tadas Bartkus supažindino su 2019 m. liepos 29 d. Šilalės rajono visuomeninių jaunimo organizacijų sąjungos „Apskritasis stalas“ raštu Nr. T15-1074, pridedama.

Rūta Janavičiūtė sakė, kad Apskritajam stalui reikalingos patalpos daiktų sandėliavimui, vykdyti kitokio pobūdžio veiklos jose neplanuojama.

Tadas Bartkus sakė, kad Savivaldybė turi nenaudojamų nuosavybės teise jai priklausančių patalpų, kurias būtų galima suteikti Apskritajam stalui.

NUTARTA: Bendru sutarimu, siūlyti Administracijos direktoriui suteikti Savivaldybei nuosavybės teise priklausančias patalpas Apskritajam stalui neatlygintinai naudoti organizacijos turto sandėliavimui.

Posėdžio pirmininkas Tadas Bartkus

Posėdžio sekretorė Lina Maslauskienė